Source: https://24secunde.ro/watch-party-oradea-meciul-4-finalei-lnbm-2018/
Timestamp: 2018-06-22 09:09:46+00:00

Document:
"Watch party" în Oradea pentru Meciul 4 al finalei LNBM 2018 - 24secunde.ro
In LNBM - ȘtiriTags csm oradea, csm steaua eximbank, finala, LNBM, oradea, piata unirii, watch party 11/06/2018 Adrian Micinic
Formația antrenată de Cristian Achim conduce cu scorul general de 2-1 în finala cu CSM Steaua EximBank București, după ce a învins în Meciul 3, desfășurat duminică (10.06), la Sala Regimentului de Gardă Mihai Viteazu. Rezultatul final a fost de 94-70.
Conducerea clubului bihorean a anunțat că va organiza această vizionare pe un ecran de mar dimensiuni în centrul municipiului Oradea încă de vineri (08.06), înaintea disputării Meciului 3. De altfel, CSM Oradea a dorit să oganizeze un „watch party” și la acest meci, însă Piața Unirii a fost închiriată cu un eveniment art nouveau. În aceste condiții, suporterii orădeni s-au organizat pe cont propriu și s-au întâlnit în diferite locații din municipiu. Este vorba în principal despre terasa din incinta terenurilor de tenis ale bazei sportive Arena Antonio Alexe, barul Steam din centrul orașului, dar și în alte locații frecventate cu regularitate de suporterii baschetului orădean.
Piața Unirii a devenit un loc obișnuit de întâlnire al suporterilor echipei orădene de baschet. Aici au fost transmise pe un ecran de mari dimensiuni Meciurile 3 și 4 ale finalei LNBM 2016, disputată de CSM CSU Oradea în compania lui BC Mureș. Totodată, în Piața Unirii s-a organizat întâlnirea echipei cu suporterii, imediat după câștigarea titlului național de CSM Oradea în urma amintitei serii.
În altă ordine de idei, platoul din Piața Unirii Oradea este locul în care se va desfășura finala Sport Arena Streetball Tour 2018, în cursul lunii august anul curent.
Meciul 4 al finalei LNBM – ediția 2017/18 este transmis în direct la DigiSport.
BC SCM Timișoara l-a înregimentat pe Lucas Tohatan...

References: csm 
 csm 
 CSM 
 CSM 
 CSM 
 CSM